Tayemmat n tmenaḍṭ n Tizi Ɣennif d tin-yettḥadaren ɣef mmi-s akken ur yesԑi d acu ara tyaɣen n wayen n diri , neɣ lahlak diɣen ad d- s terr tiṭ n yimdanen fell-as , ɣef waya xeddmen kra n yisufar d teɣawsiwin i d-ttawin seg ugama.Ayagi iban-d deg awal Nna Baya n temnaḍṭ n Tizi Ɣennif ( timerna 1 asebter wis 90) : «... nefalen agrud ayagi txeddem-t temɣart muqqren di leԑmer ass n lğemԑa . Anfalen –agi d anexluḍ n ifer n izizwi, nnaԑnaԑ,akal n ukufi ,lḥenni,lmelḥ nefalen diɣen s yiẓḍi s wayes xedmen taḍuṭ ad- tektalen i- yis iwakken ad yeffeɣ am yeẓḍi ur yettzi ur yettneḍ.Diɣen nefalen lluffan s wakal n lԑec n tfirellas, ad ddmen cwiṭ s wakal-nni ad s duklen akkud waman . Deg yiḍ ad dehnen taksumt n llufan-nni iyis, iwakken ad yeffeɣ d axfifan am tfirellest, iwakken ad yesԑu zher, ad iṣṣaḥi , ad inerni, ad yekkes lehlak».